Stine Wangberg

Stine Wangberg (født 23. mars 1999) er en norsk mellomdistanseløper, som representerer Varteig IL. Hennes fremste meritt til nå er sølv på 3000 meter ved ungdoms-EM i friidrett 2016.

 Idrettskarriere 
2015
Wangberg kom på 3.-plass på 3000 meter i J16-klassen ved Tyrvinglekene 2015.Kondis.no - 14-åringen Jakob Ingebrigtsen vant 3000 m i Tyrvinglekene, besøkt 16. juli 2016. Før dette haadde hun vært borte fra friidretten et par år på grunn av skade.Sarpsborg Arbeiderblad - Fem medaljer i Tyrvinglekene, besøkt 16. juli 2016. Hun kom på 10.-plass på 1500 meter ved Norwegian Milers Club på Bislett i august, der hun løp på 4:51,21.

I oktober vant hun 4 km (U16) ved ungdoms-NM i terrengløp på Ekeberg, 29 sekunder foran Asta Susan Rustad.Sarpsborg 24 - Stine Wangberg er norgesmester , besøkt 16. juli 2016. Hun ble dermed tatt ut til nordisk juniormesterskap i terrengløp i Göteborg, der hun stilte i U20-klassen. Der kom hun på 12.-plass individuelt, og fikk bronse i lagkonkurransen, sammen med Live Solheimdal og Mariann Roe.Sarpsborg Arbeiderblad - Debut som ga mersmak, besøkt 16. juli 2016.

2016
Hun vant 800 meter ved Norwegian Milers Club innendørs den 6. februar. Hun vant også 800 meter i klassen jenter 17 år ved Ungdomsmesterskapet i friidrett innendørs 2016, med tiden 2:15,46.Kondis.no - Stine Wangberg vant 800 meter jenter 17 år, besøkt 16. juli 2016. Dagen etter vant hun også 1500 meter, på tiden 4:42,66.Kondis.no - Ny Stine Wangberg triumf, nå på 1500 meter, besøkt 16. juli 2016.

Ved NM i terrengløp 2016 kort løype valgte hun å stille i juniorklassen, og fikk der bronse bak Ingrid Folvik og Christina Ellefsen Hopland. Hun kom på 5.-plass ved Sentrumsløpet, som er 10 km, med tiden 36:14, som var 30 sekunder bak norgesrekorden for jenter 17 år.Sarpsborg 24 - I landets største 10 kilometerløp, Sentrumsløpet, imponerte tre Varteig-løpere , besøkt 16. juli 2016. Hun løp 3000 meter på 9:49,78 ved Grand-prix stevnet for senior på Hamar 18. mai, og ble med det kvalifisert for ungdoms-EM, der kvalifiseringskravet var 9:53. 

Hun forbedret sin personlige rekord på 1500 meter ved Tyrvinglekene, til 9:41,08.Sarpsborg Arbeiderblad - Stine styrket EM-sjansen, besøkt 16. juli 2016.

Den 15. juli fikk hun sølv på 3000 meter ved Ungdoms-EM i friidrett 2016, bak Delia Sclabas, med Lucy Pygott på 3.-plass. Her forbedret hun sin personlige rekord med nesten 15 sekunder, til 9:26,65.Kondis.no - Strålende løping av Wangberg ga sølv på 3000m i U18-EM, besøkt 16. juli 2016.

 Referanser 

 Eksterne lenker 

  Profil hos det europeiske friidrettsforbundet 
  Profil hos All-Athletics 
  Profil hos Min friidrettsstatistikk

Kategori:Norske mellomdistanseløpere
Kategori:Fødsler i 1999
Kategori:Juniornorgesmestere i friidrett